PMIndiaData/PMIndiaSum huggingface dataset:
কেন্দ্রীয় পরিবেশ প্রতিমন্ত্রী (স্বাধীন দায়িত্বপ্রাপ্ত) শ্রী অনিল মাধব দাভে’র আকস্মিকপ্রয়াণে শোক প্রস্তাব কেন্দ্রীয় মন্ত্রিসভার

কেন্দ্রীয় পরিবেশ, অরণ্য ও জলবায়ু পরিবর্তন প্রতিমন্ত্রী (স্বাধীনদায়িত্বপ্রাপ্ত) শ্রী অনিল মাধব দাভে’রআকস্মিক প্রয়াণে গভীর শোক প্রকাশ করেছে কেন্দ্রীয় মন্ত্রিসভা। এক বিশেষ বৈঠকেপ্রয়াত শ্রী দাভে’র স্মরণে এক শোক প্রস্তাবও গ্রহণ করে মন্ত্রিসভা। শোক প্রস্তাবেবলা হয়েছে যে, শ্রী দাভে’র মৃত্যুতে দেশ একজন প্রবীণ ও বিশিষ্ট নেতাকে হারাল। একজনসাংসদ এবং স্বাধীন দায়িত্বপ্রাপ্ত কেন্দ্রীয় প্রতিমন্ত্রী হিসাবে তিনি বেশ কিছু পদঅলঙ্কৃত করে আসছিলেন। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার এক বিশেষ বৈঠকে প্রয়াত শ্রী দাভে’র পরিবার-পরিজনদের প্রতিগভীর শোক ও সমবেদনা প্রকাশ করা হয় সরকার এবং সমগ্র জাতির পক্ষ থেকে। শ্রী অনিল মাধব দাভে’র জন্ম মধ্যপ্রদেশেরউজ্জয়িনীতে ১৯৫৬ সালের ৬ জুলাই তারিখে। ইন্দোরের গুজরাটি কলেজে স্নাতকোত্তর ডিগ্রিলাভের পর তিনি বিশেষভাবে যুক্ত ছিলেন পল্লী উন্নয়ন ও পরিচালন তথা ব্যবস্থাপনাসম্পর্কিত পঠন-পাঠনের মধ্যে। নদী সংরক্ষণ, পরিবেশ সুরক্ষা এবং সমাজসেবামূলক কাজেরপ্রতি তাঁর গভীর আগ্রহ ছিল। হিন্দি এবং ইংরেজি’তে কয়েকটি গ্রন্থ রচনার মাধ্যমেএকজন লেখক হিসাবেও তিনি খ্যাতি অর্জন করেন। জনঅভিযান পরিষদ নামে একটি সংস্থারপ্রতিষ্ঠাতা পুরুষ শ্রী দাভে সম্পাদনা করেছিলেন ‘চরৈবেতি’ নামে একটি মাসিকপত্রিকারও। শ্রী দাভে ছিলেন প্রশিক্ষণপ্রাপ্ত একজন বিমান চালক, যিনি নর্মদার ওপরদিয়ে সেসনা ১৭৩ বিমাটি চালানোর কৃতিত্ব অর্জন করেছিলেন। ছত্রপতি শিবাজীর ওপর ‘জনতারাজা’ নামে একটি নাটক মঞ্চস্থ করারও ব্যবস্থা করেন তিনি, যা লন্ডনের ওয়েম্বলি সহবিভিন্ন মঞ্চে প্রায় এক হাজার বার অভিনীত হয়। শ্রী দাভে রাজ্যসভায় নির্বাচিত হন ২০০৯ সালে।জলসম্পদ সম্পর্কিত সংসদীয় কমিটির সঙ্গে তিনি যেমন যুক্ত ছিলেন, তেমনই আবার সদস্যপদঅলঙ্কৃত করেছিলেন তথ্য ও সম্প্রচার মন্ত্রকের পরামর্শদাতা কমিটিতে। বিশ্ব উষ্ণায়নএবং জলবায়ু পরিবর্তনের সংসদীয় মঞ্চেও তিনি ছিলেন একজন সক্রিয় সদস্য। ২০১৬’ররাজ্যসভা নির্বাচনে জয়ী হয়ে তিনি একজন স্বাধীন প্রতিমন্ত্রী হিসাবে দায়িত্বভারগ্রহণ করেন কেন্দ্রীয় পরিবেশ, অরণ্য ও জলবায়ু পরিবর্তন দপ্তরের। একজন বিশিষ্টজাতীয়তাবাদী এবং প্রকৃত অর্থেই একজন সমাজসেবী শ্রী অনিল মাধব দাভের মৃত্যুতেমধ্যপ্রদেশ থেকে উঠে আসা এক বিশিষ্ট নেতাকে হারাল সমগ্র জাতি।
মিলাদ-উন-নবী উপলক্ষে প্রধানমন্ত্রীর শুভেচ্ছা

নয়াদিল্লি, ১৯ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী মিলাদ-উন-নবী উপলক্ষে দেশবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, “মিলাদ-উন-নবীর শুভেচ্ছা। সর্বত্রই শান্তি ও সমৃদ্ধির প্রসার ঘটুক। দয়া ও সৌভ্রাতৃত্ববোধের মানসিকতা বিরাজ করুক। ঈদ মুবারক!” /
অন্ধ্রপ্রদেশে তিরুপতি বিমানবন্দরে নতুন সংহত টার্মিনাল উদ্বোধনের পর প্রধান মন্ত্রী শ্রী নরেন্দ্র মোদীর ভাষণ

পর্যটন ব্যবসা দ্রুত গতিতে সমৃদ্ধ হচ্ছে। আজ গোটা বিশ্বে সর্বাধিক দ্রুত গতিতে পর্যটন ব্যবসা সমৃদ্ধি লাভ করছে। পর্যটন দরিদ্র থেকে দরিদ্রতম ব্যক্তিকে রোজগারের শক্তি প্রদান করে। ন্যুনতম বিনিয়োগ করে কাজ শুরু করা যায়। পর্যটনের প্রসার হলে ফলবিক্রেতা রোজগার করেন, ফুলবিক্রেতা রোজগার করেন, বিস্কুটবিক্রেতা রোজগার করেন, চকোলেটবিক্রেতা রোজগার করেন, চাবিক্রেতা রোজগার করেন। দরিদ্র থেকে দরিদ্রতম ব্যক্তির রোজগারের সম্ভাবনা পর্যটনে রয়েকছে। কিন্তু পর্যটন থেকে রোজগার বাড়াতে হলে বিশ্বমানের পরিকাঠামো নির্মাণ করতে হবে। সেই পরিকাঠামোর একটি প্রধান উপাদান বিমানবন্দরের আধুনিকীকরণ । এই তিরুপতিতে বিশ্বের নানা স্থান থেকে ভগবান বালাজীর দর্শনার্থী পর্যটকরা আসেন। এখানে বিমান পরিষেবা যত বৃদ্ধি পাবে, পর্যটকদের ভিড়ও তত বাড়বে । পর্যটন সমৃদ্ধ হবে। সেজন্যেই ভারত সরকার তিরুপতি বিমানবন্দরের আধুনিকীকরণকে অগ্রাধিকার দিয়েছে। আমরা পর্যটনকে বেগবান করতে ই-ভিসা প্রবর্তন করেছি, এতে গতি আরও বাড়বে। দেশে এরকম যত পর্যটক গন্তব্য রয়েছে সর্বত্র আমরা ওয়াই- ফাই ব্যবস্থা চালু করছি যাতে বাইরে থেকে আগত পর্যটকরা অন্তরজাল ব্যবহার করতে পারেন। বিমান পরিষেবার সুবিধা পান, পাশাপাশি সরকারি- বেসরকারি অংশীদারীত্ব মডেলে তাদের জন্যে বিশ্বমানের হোটেল পরিষেবার ব্যবস্থা কিভাবে বাড়ানো যায়- এমনি অনেক বিষয় নিয়ে আমরা লাগাতর কাজ করছি। আজ অন্ধ্রপ্রদেশের অমরাবতীতে নতুন রাজধানীর ভিত্তিপ্রস্তর স্থাপিত হয়েছে। তারপর এখানে আমি ভগবান বালাজীর দর্শনে এসেছি। পরিণামস্বরুপ আমার এইনতুন সুসংহত টার্মিনাল ভবন উদ্বোধনের সৌভাগ্য হল। ভগবান বালাজীর প্রিয় বাহন গরুড়। সেই গরুড়ের প্রতিকৃতি সহ এই নতুন টার্মিনাল ভবনের নির্মাণ একটি স্মরণীয় ঘটনা। আমি আপনাদের সকলকে বিজয়া দশমীর অনেক অনেক শুভেচ্ছা জানাই। তিরুপতির উন্নয়ন আরও ত্বরান্বিত হোক, এখানকার মানুষ আরও সমৃদ্ধ হোক। অনেক অনেক ধন্যবাদ।
খাদ্য প্রক্রিয়াকরণ ক্ষেত্রে ভারত ও জাপানের মধ্যে মউ স্বাক্ষর অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে ভারত ও জাপানের মধ্যে খাদ্য প্রক্রিয়াকরণ ক্ষেত্রে সমঝোতাপত্র বা মউ স্বাক্ষরের অনুমোদন করেছে। এই মউ স্বাক্ষরের ফলে ভারত ও জাপানের মধ্যে খাদ্য প্রক্রিয়াকরণ ক্ষেত্রে পারস্পরিক আদান-প্রদান করতে পারবে দুটি দেশই। দু’দেশেরই খাদ্য প্রক্রিয়াকরণ ক্ষেত্রে ‘বেস্ট প্র্যাকটিসেস’ বা ভালো কাজগুলি নিয়ে নিজেদের মধ্যে মতবিনিময় করতে পারবে। পাশাপাশি, খাদ্য প্রক্রিয়াকরণ ক্ষেত্রে উন্নত বিপণনেরও সুযোগ আসবে। উদ্ভাবনমূলক প্রযুক্তি এবং অন্যান্য প্রক্রিয়ার মাধ্যমে খাদ্য প্রক্রিয়াকরণ ক্ষেত্রের বিকাশ ঘটবে। /
ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত ও ফিনল্যান্ডের মধ্যে সমঝোতাপত্রে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত সরকারের খনিজ মন্ত্রক, জিওলজিকাল সার্ভে অফ ইন্ডিয়া এবং ফিনল্যান্ড সরকারের জিওলজিকাল সার্ভে অফ ফিনল্যান্ড, কর্মসংস্থান ও অর্থনৈতিক বিষয়ক মন্ত্রকের মধ্যে সমঝোতাপত্রে অনুমোদন দিয়েছে কেন্দ্রীয় মন্ত্রিসভা। এই সমঝোতা অনুযায়ী, ভৌগোলিক অবস্থান, খনিজ সম্পদ অনুসন্ধান, প্রশিক্ষণ, থ্রি/ফোর-ডি মানচিত্র তৈরি, ভূমিকম্প প্রবণতা অনুসন্ধান এবং অন্যান্য ভৌগোলিক পর্যবেক্ষণ দু’দেশের মধ্যে বৈজ্ঞানিক সহযোগিতা বৃদ্ধি ও কাজকর্ম সুদৃঢ় করার প্রয়াস চালানো হবে। পারস্পরিক, অর্থনৈতিক, সামাজিক এবং পরিবেশগত সুযোগ-সুবিধা বৃদ্ধি, খনিজ সম্পদ ক্ষেত্রে সহযোগিতা, পরিকাঠামো নির্মাণ এবং ভূতত্ত্ব ও খনিজ সংস্থাগুলির খনিজ সম্পদ অনুসন্ধানে ভূতাত্ত্বিক তথ্য উভয় দেশের মধ্যে ভাগ করে নেওয়ার সুযোগ সৃষ্টি হবে। জিওলজিকাল সার্ভে অফ ইন্ডিয়া হ’ল – ভারত সরকারের জাতীয় ভৌগোলিক তথ্য ও খনিজ সংস্থান। খনিজ সম্পদ অনুসন্ধান, নির্ধারণ এবং সর্বশেষ তথ্য তুলে ধরার জন্য আন্তর্জাতিক খ্যাতি রয়েছে ভারতীয় এই সংস্থার। অন্যদিকে, জিওলজিকাল সার্ভে অফ ফিনল্যান্ডের থ্রি-ফোর-ডি ভৌগোলিক মানচিত্র তৈরি, বিপর্যয় মোকাবিলা, খনিজ সম্পদ অনুসন্ধান, তথ্য বিশ্লেষণের যথেষ্ট দক্ষ। দু’দেশের এই সংস্থা খনিজ সম্পদ অনুসন্ধান ক্ষেত্রে গুরুত্বপূর্ণ ভূমিকা পালন করবে।
গুরু গোবিন্দ সিং-জীর জন্মবার্ষিকী উদযাপন উপলক্ষ্যে প্রধানমন্ত্রী স্মারক ৩৫০ টাকার মুদ্রা প্রকাশ করলেন

গুরু গোবিন্দ সিং-জীর জন্মবার্ষিকী উদযাপন উপলক্ষ্যে আজ ৩৫০ টাকার একটি মুদ্রা প্রকাশ করলেন প্রধানমন্ত্রী শ্রী নরেন্দ্র মোদী। এই অনুষ্ঠানে ভাষণ দিতে গিয়ে প্রধানমন্ত্রী গুরু গোবিন্দ সিংজীর মহৎ মূল্যবোধের প্রসঙ্গ উত্থাপন করে মানবসেবায় তাঁর নিঃস্বার্থ সেবার কথা স্মরণ করেন। পাশাপাশি, তাঁর নির্ভীকতা, ভক্তি এবং আত্মত্যাগের কথাও স্মরণ করেন প্রধানমন্ত্রী। দেশের জনসাধারণকে গুরু গোবিন্দ সিং-জীর পথ অবলম্বন করার আর্জিও জানান শ্রী মোদী। লোক কল্যাণ মার্গে তাঁর বাসভবনে নির্দিষ্ট সমাবেশের সামনে ভাষণ দিতে গিয়ে প্রধানমন্ত্রী বলেন, গুরু গোবিন্দ সিং-জী অসাধারণ যোদ্ধা ছিলেন। ছিলেন দার্শনিক কবি এবং সদগুরু। অবিচার এবং উৎপীড়ণের বিরুদ্ধে তিনি লড়ে গিয়েছেন। ধর্ম, জাতপাতের অনুশাসনকে ভেঙে এগিয়ে যাওয়াই তাঁর লক্ষ্য ছিল, বলে মতপ্রকাশ করেন শ্রী মোদী। তিনি আরও বলেন, গুরু গোবিন্দ সিং-জীর প্রেম, শান্তি এবং আত্মত্যাগের বার্তা আজও প্রাসঙ্গিক। শ্রী মোদী বলেন, আগামী বছরগুলিতে গুরু গোবিন্দ সিং-জীর মূল্যবোধ এবং উপদেশ আমাদের উদ্বুদ্ধ করবে। তাঁর বক্তব্য অনুযায়ী, গুরু গোবিন্দ সিং-জীকে সম্মান জানানোর একটি ছোট প্রচেষ্টা স্মারক মুদ্রা প্রকাশ। গুরু গোবিন্দ সিং-জী যে ১১ দফা পথের সন্ধান দিয়েছেন সেটিকে অবলম্বন করে এগোনোর পরামর্শ-ও দেন প্রধানমন্ত্রী। শ্রী মোদী এর পাশাপাশি, লোহরি উপলক্ষ্যে দেশবাসীকে শুভেচ্ছা জানান। প্রসঙ্গত, ২০১৮-র ৩০ ডিসেম্বর মাসিক রেডিও অনুষ্ঠান ‘মন কি বাত’-এ প্রধানমন্ত্রী শ্রী গুরু গোবিন্দ সিং-জীর আত্মত্যাগ ও ভক্তি অবলম্বন করে চলার আহ্বান জানান। ২০১৭-র ৫ জানুয়ারি পাটনায় গুরু গোবিন্দ সিং-জীর ৩৫০-৩ম জন্মবার্ষিকী উদযাপন অনুষ্ঠানে প্রধানমন্ত্রী উপস্হিত-ও ছিলেন। ২০১৬-র ১৫ আগস্ট স্বাধীনতার দিবসে লালকেল্লার প্রাকার থেকে ভাষণ দিতে গিয়ে প্রধানমন্ত্রী গুরু গোবিন্দ সিং-জীর মূল্যবোধ অনুসরণ করার আহ্বান জানান। /…
নানাজী দেশমুখের জন্মবার্ষিকী উপলক্ষে প্রধানমন্ত্রীর শ্রদ্ধার্ঘ্য

রাষ্ট্রসেবক নানাজী দেশমুখের জন্মবার্ষিকীতে শ্রদ্ধা জ্ঞাপন করেছেন প্রধানমন্ত্রী শ্রী নরেন্দ্র মোদী। তিনি বলেছেন, “আমি নানাজী দেশমুখ’কে প্রণাম জানাই। তিনি ছিলেন, মহান সমাজ সেবক এবং দেশপ্রেমিক। তিনি গ্রামোন্নয়নে এবং কৃষকদের জীবনের মানোন্নয়নে আজীবন আত্মত্যাগ ও পরিশ্রম করেছিলেন। দেশ গঠনে তাঁর অবদান কখনই ভোলার নয়”। …
সাফাই কর্মচারীদের জাতীয় কমিশনের কার্যকালের মেয়াদ বৃদ্ধি

সাফাই কর্মচারীদের জাতীয় কমিশনের কার্যকালের মেয়াদ আরও তিন বছর বাড়ানো হল। এই মর্মে একটি প্রস্তাব অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি আজ অনুষ্ঠিত হয়। এ বছর ৩১ মার্চ জাতীয় কমিশনের কার্যকালের মেয়াদ শেষ হওয়ার কথা ছিল। প্রস্তাবটি অনুমোদিত হওয়ায় বিশেষভাবে উপকৃত হবে সাফাই কর্মচারী সহ শারীরিকভাবে ময়লা সাফাইয়ের কাজে নিযুক্ত কর্মীরা। তিন বছরের মেয়াদ বৃদ্ধির ফলে সরকারের অতিরিক্ত ব্যয়ের পরিমাণ দাঁড়াবে ১৩ কোটি ৮ লক্ষ টাকা। উল্লেখ্য, সাফাই কর্মচারীদের জাতীয় কমিশন প্রথম স্থাপিত হয়েছিল ১৯৯৩ সালে।
আমদানি ও রপ্তানি সম্পর্কিতআইনের সংশোধন প্রস্তাবে মন্ত্রিসভার সম্মতি

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে বুধবার আমদানি ও রপ্তানি আইন সম্পর্কিত কয়েকটি প্রস্তাবে সম্মতি দেওয়া হয়। অনুমোদিতপ্রস্তাবগুলির মধ্যে রয়েছে : ১) কাস্টমস্‌ আইন ১৯৬২’র সংশোধন, ২) আমদানি শুল্ক আইন ১৯৭৫-এর সংশোধন, ৩) কেন্দ্রীয় রপ্তানি সম্পর্কিত আইন ১৯৪৪-এর সংশোধন, ৪) কেন্দ্রীয় রপ্তানি শুল্ক হার আইন ১৯৮৫’র বিলোপ, এবং ৫) যে সমস্ত আইনের আওতায় সেস্‌ ধার্য করা হয়, তা র কিছু কিছু সংস্থান বাদ দেওয়া বা সংশোধন করা। পণ্য ও পরিষেবা কর অর্থাৎ জিএসটি চালু হওয়ার পর বিভিন্ন আইনে যে সমস্তসংস্থান রয়েছে, তা র অনেকগুলিরই আর কোনও প্রসঙ্গিকতা থাকবে না। ফলেসংশ্লিষ্ট আইন সংশোধন বা আইনের সংস্থানের আওতায় কোনও কোনও বিষয় বাতিল করার মাধ্যমেঅপ্রয়োজনীয় বা অপ্রাসঙ্গিক অংশগুলি প্রত্যাহার করে নেওয়া হবে।
কেন্দ্রীয় মন্ত্রিসভা বৃত্তিমূলক প্রশিক্ষণের জাতীয় পরিষদ এনসিভিটি এবং জাতীয় দক্ষতা উন্নয়ন সংস্থা এনএসডিএ-কে মিলিত করে বৃত্তিমূলক শিক্ষা ও প্রশিক্ষণের জাতীয় পরিষদ প্রতিষ্ঠার সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বৃত্তিমূলক প্রশিক্ষণের জাতীয় পরিষদ এনসিভিটি এবং জাতীয় দক্ষতা উন্নয়ন সংস্থা এনএসডিএ-কে মিলিত করে বৃত্তিমূলক শিক্ষা ও প্রশিক্ষণের জাতীয় পরিষদ গঠনের সিদ্ধান্ত অনুমোদন করেছে। নতুন এই সংস্থাটি স্বল্পমেয়াদি এবং দীর্ঘমেয়াদি ক্ষেত্রে, বৃত্তিমূলক শিক্ষা ও প্রশিক্ষণের কাজে জড়িত সংস্থাগুলিকে নিয়ন্ত্রণ এবং এইসব সংস্থার কাজের প্রামাণ্য মান স্থির করবে। সংস্থাটির প্রাথমিক কাজ হবে বৃত্তিমূলক এবং দক্ষতা উন্নয়নমূলক বিভিন্ন সংস্থার কাজের মূল্যায়ন, তাদের পুরস্কার প্রদান ও তথ্য সংগ্রহকারী সংস্থাগুলির স্বীকৃতি প্রদান ও নিয়ন্ত্রণ। এছাড়া, বিভিন্ন সংস্থা এবং দক্ষতা উন্নয়ন পরিষদ কর্তৃক প্রশিক্ষণপ্রাপ্ত ব্যক্তিদের দক্ষতা মানের অনুমোদনের কাজও সংস্থাটি করবে। অন্যদিকে, বৃত্তিমূলক প্রশিক্ষণ প্রদানকারী সংস্থাগুলিকে পরোক্ষভাবে নিয়ন্ত্রণের কাজের দায়িত্বও পালন করবে এই সংস্থা। এছাড়া, এই ধরণের কাজ বিষয়ে গবেষণা ও প্রচার এবং অভিযোগ নিষ্পত্তির কাজও এই সংস্থা করবে। প্রস্তাবিত এই পরিষদের একজন চেয়ারপার্সন থাকবেন এবং আধিকারিক ও অনাধিকারিক পর্যায়ের সদস্যও থাকবেন। যেহেতু দুটি সংস্থাকে মিলিয়ে এনসিভিইটি গড়ে তোলা হবে, তাই দুটি সংস্থার বিভিন্ন পরিকাঠামো ও সহায়সম্পদ এই সংস্থা ব্যবহার করতে পারবে। এর অতিরিক্ত হিসাবে এই সংস্থার কাজের সুবিধার্থে নতুন কয়েকটি পদ সৃষ্টি করা হবে। প্রাতিষ্ঠানিক সংস্কারের এই উদ্যোগের ফলে দক্ষতা উন্নয়ন সংক্রান্ত কর্মসূচিগুলির গুণমান এবং প্রাসঙ্গিকতার দিকটিতেও বিশেষভাবে নজর দেওয়া সম্ভব হবে। এছাড়া, বৃত্তিমূলক শিক্ষা ও প্রশিক্ষণের ক্ষেত্রে বেসরকারি বিনিয়োগ এবং নিয়োগকারীরাও এগিয়ে আসবেন। সামগ্রিকভাবে ভারতকে বিশ্বের কর্মদক্ষতার রাজধানী হিসেবে গড়ে তোলার প্রধানমন্ত্রীর ঘোষিত কর্মসূচি রূপায়ণের ক্ষেত্রে নতুন এই সংস্থা বিশেষ ভূমিকা নেবে। তাছাড়া, আমাদের দেশে দক্ষতা-ভিত্তিক শিক্ষা প্রণালীকে আরও বেশি প্রেরণামূলক হিসাবে দেখা হবে এবং ছাত্রছাত্রীরা দক্ষতা-কেন্দ্রিক শিক্ষা পাঠ্যক্রমের প্রতি আরও বেশি করে আকৃষ্ট হবে। দক্ষ কর্মীবাহিনীর নিরবচ্ছিন্ন সরবরাহের ব্যবস্থার ফলে আমাদের দেশে শিল্প এবং পরিষেবাদাতা সংস্থাগুলির পক্ষে ব্যবসার সুবিধা বৃদ্ধি পাবে বলে আশা করা হচ্ছে।
দিল্লিতে বেআইনি কলোনীগুলিতে ৪০ লক্ষ বসবাসকারীকে মর্টগেজ বা হস্তান্তর অথবা বসবাসের স্বীকৃতিদানের জন্য সংশ্লিষ্ট প্রস্তাবে মন্ত্রিসভার অনুমোদন;

কেন্দ্রীয় মন্ত্রিসভার বৈঠকে আজ দিল্লির বেআইনি কলোনীগুলির ৪০ লক্ষ বসবাসকারীকে বাসস্থানের মর্টগেজ অথবা বসবাসের স্বীকৃতিদানের ব্যাপারে সংশ্লিষ্ট প্রস্তাব অনুমোদিত হয়েছে। মন্ত্রিসভার এই প্রস্তাব কার্যকর করার জন্য সংসদের আগামী অধিবেশনেই এ সংক্রান্ত বিল পেশ করা হবে। মন্ত্রিসভার আজকের এই সিদ্ধান্তের ফলে দিল্লির বেআইনি কলোনীগুলিতে বসবাসকারী ৪০ লক্ষ মানুষ উপকৃত হবেন। দিল্লির প্রায় ১৭৫ বর্গ কিলোমিটার অঞ্চল জুড়ে এ ধরনের কলোনী রয়েছে। এই সিদ্ধান্ত এ ধরনের অঞ্চলগুলির উন্নয়ন বা পুনরুন্নয়নে গুরুত্বপূর্ণ ভূমিকা নেবে। এর ফলে, কলোনীগুলির বাস্তব চালচিত্র পাল্টে গিয়ে এক পরিচ্ছন্ন, নিরাপদ ও স্বাস্থ্যকর বসবাসযোগ্য এলাকায় পরিণত হবে। এছাড়াও, বেআইনি কলোনীগুলির বাসিন্দাদের মৌলিক পরিকাঠামো তথা বুনিয়াদী সুযোগ-সুবিধা থেকে বঞ্চিত হওয়ার দরুণ যে সমস্ত বড় সমস্যার সম্মুখীণ হতে হয়, তা দূর করা সম্ভব হবে। এই বিল কার্যকর হলে, সম্পত্তির নথিপত্রের স্বীকৃতি লাভের ফলে এ ধরনের কলোনীগুলির সম্পত্তির মালিকরা বৈধ সম্পত্তি লেনদেনের অধিকার পাবেন। সম্পত্তির আইনি অধিকার স্বীকৃত হওয়ার ফলে সম্পত্তির মালিকরা একদিকে যেমন উপযুক্ত বাসস্থান নির্মাণে খরচ করতে পারবেন, অন্যদিকে তেমনই কলোনীগুলিতে বসবাসের উপযোগী অনুকূল বাতাবরণও গড়ে উঠবে। মন্ত্রিসভার এই সিদ্ধান্ত দিল্লির চিহ্নিত ১ হাজার ৭৯৭টি বেআইনি কলোনীতে বসবাসকারীদের ক্ষেত্রে প্রযোজ্য হবে। এ ধরনের কলোনীগুলিতে কম আয়ের মানুষ বসবাস করেন। অবশ্য, দিল্লি উন্নয়ন কর্তৃপক্ষ পৃথকভাবে যে ৬৯টি কলোনীকে চিহ্নিত করেছে, মন্ত্রিসভার আজকের সিদ্ধান্ত সেগুলির ক্ষেত্রে প্রযোজ্য হবে না। বাসস্থানের অধিকার সংক্রান্ত মন্ত্রিসভার এই সিদ্ধান্তের ফলে কার্পেট এরিয়া বা প্লট এলাকার ভিত্তিতে জায়গার মূল্য স্থির হবে। মন্ত্রিসভার আজকের বৈঠকে আরও সিদ্ধান্ত হয়েছে যে, বেআইনি কলোনীর বাসিন্দাদের সুবিধার্থে জায়গার জেনারেল পাওয়ার অফ অ্যাটর্নি, উইল, বিক্রয় ও ক্রয় সংক্রান্ত স্বীকৃতির জন্য একটি বিল সংসদের আগামী অধিবেশনে পেশ করা হবে। এই বিলে জমি-জায়গার হস্তান্তরের ক্ষেত্রে রেজিস্ট্রেশন মাশুল ও স্ট্যাম্প ডিউটি সংগ্রহের সংস্থান থাকছে। দিল্লি উন্নয়ন কর্তৃপক্ষ সম্পত্তি রেজিস্ট্রেশন ইস্যু করার জন্য একটি সহজ প্রক্রিয়া প্রণয়ন করবে। বেআইনি কলোনীগুলির সীমানা নির্ধারণের দায়িত্ব থাকছে দিল্লি উন্নয়ন কর্তৃপক্ষের অধীনে। এমনকি, কলোনীর বাসিন্দাদের সুবিধার্থে কোনও জরিমানা বা অতিরিক্ত উন্নয়নমূলক মাশুল ধার্য করা হচ্ছে না।
ভূ-সমালয় উপগ্রহ উৎক্ষেপণযান (জিএসএলভি)-র চতুর্থ পর্যায়ের অনুমোদন দিল কেন্দ্রীয় মন্ত্রিসভা

২০২১-২০১৪ সালের মধ্যে ভূ-সমালয় উপগ্রহ উৎক্ষেপণযান (জিএসএলভি)র চতুর্থ পর্যায়ের কর্মসূচির আওতায় ৫টি জিএসএলভি নির্মাণের প্রস্তাব মঞ্জুর করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা আজ এই প্রস্তাব অনুমোদন করে। চতুর্থ পর্যায়ে জিএসএলভি কর্মসূচির আওতায় ভূ-পৃষ্ঠের ছবি সংগ্রহ, দিক নির্ণয়, যোগাযোগ সংক্রান্ত তথ্য এবং মহাকাশ বিজ্ঞানের জন্য ২ টন ওজনবিশিষ্ট কৃত্রিম উপগ্রহগুলিকে মহাকাশে উৎক্ষেপণ করা হবে। ৫টি জিএসএলভি নির্মাণের জন্য বিভিন্ন ক্ষেত্রে যাবতীয় খরচের মোট পরিমাণ ধার্য করা হয়েছে ২৭২৯.১৩ কোটি টাকা। জিএসএলভি-র চতুর্থ পর্যায়ে এই কর্মসূচি মঙ্গল গ্রহে মহাকাশচারী পাঠানোর ভারতের উদ্যোগকে সাহায্য করার জন্য উপগ্রহের দিক-নির্ণয়, যোগাযোগ সংক্রান্ত তথ্য ব্যবস্থাপনার মতো গুরুত্বপূর্ণ কাজে সহায়ক হবে। ২০২১ থেকে ২০১৪ সালের মধ্যে মহাকাশের বিভিন্ন কর্মসূচি বাস্তবায়নের লক্ষ্যে প্রতি বছর দু’বার করে উপগ্রহ উৎক্ষেপণের যে লক্ষ্যমাত্রা ধার্য করা হয়েছে, জিএসএলভি-র চতুর্থ পর্যায়ে তা রূপায়িত হবে। এর ফলে, যোগাযোগ এবং আবহাওয়া সংক্রান্ত ক্ষেত্রে ২ টনের কৃত্রিম উপগ্রহ উৎক্ষেপণের ক্ষেত্রে দেশ স্বয়ংসম্পূর্ণ হবে। পরবর্তী প্রজন্মের দিক-নির্ণায়ক উপগ্রহ, তথ্য ব্যবস্থাপনা উপগ্রহ এবং নানা কর্মসূচির বাস্তবায়নের ক্ষেত্রে জিএসএলভি-র এই প্রকল্প সাহায্য করবে। এর ফলে, ক্রায়োজেনিক ইঞ্জিনযুক্ত জিএসএলভি এমকে-৩ উৎক্ষেপণযান নির্মাণে সহায়ক হবে। গত ১৮ই ডিসেম্বর জিএসএলভি এফ-১১ সফলভাবে ১০টি দেশীয় উপগ্রহকে কক্ষপথে স্থাপন করেছিল। ২০০৩ সালে জিএসএলভি-র কর্মসূচি শুরু হয়। এখন এর তৃতীয় পর্যায় চলছে, যা ২০২০-২১ সাল নাগদ শেষ হবে।
ইস্টার উপলক্ষে দেশবাসীকে প্রধানমন্ত্রী’র শুভেচ্ছা

নতুন দিল্লি, ৪ এপ্রিল, ২০২১ প্রধানমন্ত্রী শ্রী নরেন্দ্র মোদী ইস্টার উপলক্ষে দেশবাসীকে শুভেচ্ছা জানিয়েছেন। ট্যুইট বার্তায় প্রধানমন্ত্রী বলেছেন, “সকলকে ইস্টারের শুভেচ্ছা! এই দিনে, আমরা যীশু খ্রীষ্টের পবিত্র ধর্মের শিক্ষাগুলি স্মরণ করি। সামাজিক ক্ষমতায়নের উপর তাঁর প্রভাব বিশ্বজুড়ে কয়েক লক্ষ মানুষকে অনুপ্রাণিত করেছে। ”
জম্মু ও কাশ্মির এবং বামপন্থী উগ্রবাদ কবলিত রাজ্যগুলিতে ১৭-টি ইন্ডিয়া রিজার্ভ ব্যাটেলিয়ন প্রতিষ্ঠার জন্য কেন্দ্রীয় মন্ত্রিসভার অনুমোদন

প্রধানমন্ত্রীর পৌরহিত্যে কেন্দ্রীয় মন্ত্রিসভা বুধবার জম্মু ও কাশ্মির এবং বামপন্থী উগ্রবাদ (এল ডব্লু ই) কবলিত রাজ্যগুলিতে নিয়োজিত করার জন্য ইন্ডিয়া রিজার্ভ ব্যাটেলিয়ন-এর (আই আর বি এন এস) ১৭টি বাহিনি প্রতিষ্ঠা করার লক্ষ্যে অনুমোদন দিয়েছে। এর মধ্যে জম্মু ও কাশ্মিরে ৫, ছত্তিশগড়ে ৪, ঝাড়খন্ডে ৩, ওড়িশায় ৩ এবং মহারাষ্ট্রে ২ বাহিনি নিয়োজিত করা হবে। এই ১৭টি বাহিনি প্রতিষ্ঠার জন্য যেসব বিষয়ে প্রধানত জোর দেওয়া হয়েছে সেগুলি হল যথা:- স্থানীয় যুবকদের নিয়োগ করা হবে। এটা অর্জনের জন্য যদি প্রয়োজন হয়, তা’হলে বয়স ও শিক্ষাগত যোগ্যতার ক্ষেত্রে ছাড় দেওয়া হবে। জম্মু ও কাশ্মিরে যে ৫ বাহিনি গঠন করা হবে তাতে কনস্টেবল ও চতুর্থ শ্রেণির পদের জন্য জম্মু ও কাশ্মিরের সীমান্ত জেলাগুলি থেকে ৬০% শূণ্যপদ পূরণ করা হবে। এল ডব্লু ই কবলিত রাজ্যগুলির জন্য ‘নিরাপত্তা সম্পর্কিত ব্যয়’ (এস আর ই) প্রকল্পের আওতায় ২৭টি মূল জেলা থেকে কন্স্টেবল পদের জন্য ৭৫% শূণ্যপদ পূরণ করা হবে। ভারত সরকার ১৯৭১-এ ইন্ডিয়ান রিজার্ভ ব্যাটেলিয়ন প্রকল্প চালু করেছিল।সরকার এ পর্যন্ত বিভিন্ন রাজ্যে এই আই আর বি এন এস-এর ১৫৩টি বাহিনি নিয়োজিত করেছে।যার মধ্যে ১৪৪টি বাহিনি প্রতিষ্ঠা করা হয়েছে এবং ঝাড়খন্ডে একটি আই আর বি এন এস-কে স্পেশালাইজড ইন্ডিয়ান রিজার্ভ ব্যাটেলিয়ন (এস আই আর বি) হিসেবে রূপান্তরীত করা হয়, এরমধ্যে রয়েছে দু’টি ইঞ্জিনিয়ারিং কোম্পানি এবং ৬টি নিরাপত্তা কোম্পানি।
বালিতে অনুষ্ঠিত জি-২০ শীর্ষ সম্মেলনের ফাঁকে মার্কিন রাষ্ট্রপতির সঙ্গে প্রধানমন্ত্রীর বৈঠক

নয়াদিল্লি, ১৫ নভেম্বর, ২০২২ প্রধানমন্ত্রী শ্রী নরেন্দ্র মোদী বালিতে অনুষ্ঠিত জি-২০ শীর্ষ সম্মেলনের ফাঁকে আজ মার্কিন রাষ্ট্রপতি শ্রী জোসেফ আর বাইডেনের সঙ্গে বৈঠক করেছেন। তাঁরা কৌশলগত এবং অত্যাধুনিক প্রযুক্তি, অ্যাডভান্সড্‌ কম্প্যুটিং, কৃত্রিম মেধা ইত্যাদি গুরুত্বপূর্ণ বিষয়ে সহযোগিতা ও ভারত-মার্কিন কৌশলগত অংশীদারিত্বকে আরও শক্তিশালী করার জন্য গৃহীত পদক্ষেপের পর্যালোচনা করেছেন। কোয়াড, আইটুইউটু-র মতো নতুন নতুন গোষ্ঠীগুলিতে ভারত ও মার্কিন যুক্তরাষ্ট্রের মধ্যে নিবিড় সহযোগিতা বজায় থাকায় উভয় নেতা সন্তোষ প্রকাশ করেছেন। তাঁরা আন্তর্জাতিক ও আঞ্চলিক ক্ষেত্রে সমসাময়িক বিভিন্ন বিষয় নিয়ে আলোচনা করেন। ভারত – মার্কিন অংশীদারিত্বকে আরও শক্তিশালী করতে রাষ্ট্রপতি বাইডেনের নিরবচ্ছিন্ন সমর্থনের কারণে প্রধানমন্ত্রী তাঁকে ধন্যবাদ জানান। তিনি আশা করেন, জি-২০ গোষ্ঠীর সভাপতি হিসাবে দায়িত্ব পালনের সময় ভারতের সঙ্গে মার্কিন যুক্তরাষ্ট্রের সহযোগিতা বজায় থাকবে।
জাপানের প্রধানমন্ত্রীর সঙ্গে দ্বিপাক্ষিক আলোচনায় মিলিত হলেন ভারতের প্রধানমন্ত্রী

হামবুর্গেজি-২০ শীর্ষ সম্মেলনের পাশাপাশি জাপানের প্রধানমন্ত্রী মিঃ শিনজো আবে-র সঙ্গে এক একান্ত সাক্ষাৎকারে শুক্রবার মিলিত হন ভারতের প্রধানমন্ত্রী শ্রী নরেন্দ্র মোদী। দ্বিপাক্ষিক সম্পর্কের বিভিন্ন বিষয় সম্পর্কে আলোচনা করেন তাঁরা। গত বছরনভেম্বর মাসে শ্রী মোদীর জাপান সফরকালের পর থেকে দ্বিপাক্ষিক সম্পর্কের প্রসার ওঅগ্রগতির বিষয় নিয়েও সংক্ষেপে পর্যালোচনাকরেন দুই নেতা। তাঁর এই সফর পরবর্তীকালে ভারত ও জাপানের মধ্যে দ্বিপাক্ষিক সম্পর্কযেভাবে আরও উন্নত হয়ে উঠেছে, তাতে সন্তোষ প্রকাশ করেন ভারতের প্রধানমন্ত্রী। পরবর্তীবার্ষিকশীর্ষ বৈঠক উপলক্ষে প্রধানমন্ত্রী আবে-র ভারত সফরের জন্য তিনি যে বিশেষ আগ্রহেরসঙ্গে অপেক্ষা করছেন একথারও উল্লেখ করেন শ্রী নরেন্দ্র মোদী। তিনি বলেন,প্রেসিডেন্ট আবে-র এই সফর দু’দেশের মধ্যে সহযোগিতাকে আরও নিবিড় করে তুলবে। uly,2017
পর্যটন ক্ষেত্রে সহযোগিতা জোরদার করতে ভারত-মালটা মউ স্বাক্ষরে কেন্দ্রীয় মন্ত্রিসভার অনুমোদন

ভারত ও মালটার মধ্যে পর্যটন ক্ষেত্রে সহযোগিতা জোরদার করতে দু’দেশের মধ্যে চুক্তি স্বাক্ষরে কেন্দ্রীয় মন্ত্রিসভা সায় জানিয়েছে। প্রধানমন্ত্রী শ্রী নরেন্দ্র মোদীর পৌরোহিত্যে মন্ত্রিসভার বৈঠকে আজ (১২ সেপ্টেম্বর) এই সিদ্ধান্ত গ্রহণ করা হয়েছে। মালটার উপ-রাষ্ট্রপতির আসন্ন ভারত সফরের সময় চুক্তি স্বাক্ষরিত হবে। ভারত ও মালটার মধ্যে চুক্তি স্বাক্ষরের মূল উদ্দেশ্য দুটি দেশকে পর্যটনের সেরা গন্তব্যস্থল হিসেবে তুলে ধরা। এর ফলে সমগ্র বিশ্ব থেকে দুটি দেশে পর্যটকদের আনাগোনা বৃদ্ধি পাবে। চুক্তির আরেক উদ্দেশ্য ভারত ও মালটায় পর্যটন ক্ষেত্র ও পর্যটন সংক্রান্ত শিল্পের জন্য মানবসম্পদ গড়ে তোলা। এর ফলে, একটি নতুন ধরণের প্রাকৃতিক ও সাংস্কৃতিক পর্যটন শিল্পের বিকাশ সম্ভব হবে ও দু’দেশের সাধারণ মানুষের মধ্যে সুসম্পর্ক গড়ে উঠবে। এই চুক্তির ফলে দু’দেশের মধ্যে পর্যটন ক্ষেত্রে দীর্ঘমেয়াদি সহযোগিতা গড়ে তোলা সম্ভব হবে। /
প্রধানমন্ত্রী শ্রী নরেন্দ্র মোদী শ্রী গুরু তেগ বাহাদুরজির ৪০০তম প্রকাশ পর্ব উপলক্ষে যে সব অনুষ্ঠানের আয়োজন করা হবে তার পরিকল্পনার জন্য ভিডিও কনফারেন্সের মাধ্যমে উচ্চ পর্যায়ের কমিটির বৈঠকে পৌরোহিত্য করেছেন

প্রধানমন্ত্রী শ্রী নরেন্দ্র মোদী আজ শ্রী গুরু তেগ বাহাদুরজির ৪০০তম প্রকাশ পর্ব উপলক্ষে যে সব অনুষ্ঠানের আয়োজন করা হবে তার পরিকল্পনার জন্য ভিডিও কনফারেন্সের মাধ্যমে উচ্চ পর্যায়ের কমিটির বৈঠকে পৌরহিত্য করেছেন। বৈঠকে অংশগ্রহণকারীরা শ্রী গুরু তেগবাহাদুরজির ৪০০তম প্রাকাশ পর্ব উপলক্ষে যে বিপুল আয়োজনের পরিকল্পনা করা হয়েছে তার জন্য প্রধানমন্ত্রীকে ধন্যবাদ জানিয়েছেন। ধর্মীয় স্বাধীনতার জন্য শ্রী গুরু তেগবাহাদুরজির বিভিন্ন অবদান ও আত্মবলিদানের কথা তাঁরা স্মরণ করেন। অংশগ্রহণকারীরা এই উপলক্ষ্যে বিভিন্ন অনুষ্ঠানের পরামর্শ দেন এবং বলেন, গুরুজির জীবনের বিভিন্ন পর্যায়ের কথা মানুষের কাছে তুলে ধরা অত্যন্ত গুরুত্বপূর্ণ। কেন্দ্রীয় স্বরাষ্ট্রমন্ত্রী বলেছেন, শ্রী গুরু তেগ বাহাদুরজির বিভিন্ন বাণী সকলের কাছে পৌঁছে দেওয়া উচিত। সংস্কৃতি সচিব এপর্যন্ত যা যা অনুষ্ঠান আয়োজনের পরামর্শ পাওয়া গেছে, সে বিষয়ে বিস্তারিত তথ্য জানিয়েছেন। বৈঠকে অংশগ্রহণ করে প্রধানমন্ত্রী সংশ্লিষ্ট সকলকে তাদের পরামর্শের জন্য ধন্যবাদ জানিয়েছেন। তিনি বলেছেন, শ্রী গুরু তেগবাহাদুরজির ৪০০তম প্রকাশ পর্ব উদযাপন করা আধ্যাত্মিক ও জাতীয় কর্তব্য। গুরুজি জীবনের ওপর যেসব বক্তব্য রেখেছেন তিনি সেগুলো উল্লেখ করেন। এই বক্তব্যগুলি বর্তমান প্রজন্মের বোঝা খুবই প্রয়োজন। এগুলিকে প্রচারের জন্য শ্রী মোদী ডিজিটাল মাধ্যম ব্যবহারের ওপর গুরুত্ব দিয়েছেন – এর সাহায্যেই বিশ্বজুড়ে তরুণ প্রজন্মের কাছে বার্তা পৌঁছে দেওয়া সহজ হবে। প্রধানমন্ত্রী বলেছেন, শিখ গুরুদের ঐতিহ্য হল সম্পূর্ণ জীবনদর্শন। শ্রী গুরু নানক দেবজির ৫৫০তম প্রকাশ পর্ব, শ্রী গুরু তেগ বাহাদুরজির ৪০০তম প্রকাশ পর্ব এবং শ্রী গুরু গোবিন্দ সিংজির ৩৫০ তম প্রকাশ পর্ব উদযানের সৌভাগ্য বর্তমান সরকারের হয়েছে। প্রধানমন্ত্রী বৈঠকে শ্রী গুরু তেগ বাহাদুরজির ৪০০তম প্রকাশ পর্ব উদযাপনে আরও বেশি মানুষের অংশগ্রহণের ওপর জোর দিয়েছেন। বছর জুড়ে বিভিন্ন কর্মসূচি পালন করা হবে। এবিষয়ে বিভিন্ন সংগঠনকে শ্রী গুরু তেগ বাহাদুরজির জীবন ও দর্শন আরও ভালো করে মানুষের মধ্যে ছড়িয়ে দিতে উদ্যোগ নেওয়া হবে। এছাড়াও শিখ সম্প্রদায় ও গুরুদোয়ারাগুলি যে সামাজিক পরিষেবা দিয়ে থাকেন প্রধানমন্ত্রী তার প্রশংসা করেছেন। প্রধানমন্ত্রী বলেছেন, শিখ ঐতিহ্যের এই দিকটি যথাযথভাবে সংরক্ষণ করা উচিত। এই বৈঠকে প্রাক্তন প্রধানমন্ত্রী ডঃ মনমোহন সিং, কেন্দ্রীয় স্বরাষ্ট্রমন্ত্রী শ্রী অমিত শাহ্, লোকসভার অধ্যক্ষ শ্রী ওম বিড়লা, রাজ্যসভার ডেপুটি চেয়ারম্যান হরি বংশ, রাজ্যসভার বিরোধী দলনেতা শ্রী মল্লিকার্জুন খাড়গে, হরিয়ানার মুখ্যমন্ত্রী শ্রী মনোহর লাল, পাঞ্জাবের মুখ্যমন্ত্রী ক্যাপ্টেন অমরিন্দর সিং, রাজস্থানের মুখ্যমন্ত্রী অশোক গেহলট, শিরোমণি গুরুদোয়ারা প্রবন্ধক কমিটির সভাপতি বিবি জাগির কাউর, সাংসদ শ্রী সুখবীর সিং বাদল, শ্রী সুখদেব সিং ধিংসা, প্রাক্তন সাংসদ শ্রী তারলোচন সিং, আমুলের মহানির্দেশক শ্রী আর এস সোধি, বিশিষ্ট শিক্ষাবিদ শ্রী অমরজিৎ সিং গ্রেওয়াল উপস্থিত ছিলেন।
দক্ষিণ-এশীয় আঞ্চলিক প্রশিক্ষণ ও কারিগরি সহায়তা কেন্দ্র গড়ে তুলতে ভারত-আই এম এফ চুক্তি

ভারতে দক্ষিণ-এশীয় আঞ্চলিক প্রশিক্ষণ ও কারিগরি সহায়তা কেন্দ্র (এস এ আর টি টি এ সি) গড়ে তোলার বিষয়ে ভারত ও আন্তর্জাতিক অর্থ ভাণ্ডার (আই এম এফ)-এর মধ্যে এক মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। এই কেন্দ্রটি স্থাপন করবে আন্তর্জাতিক অর্থ ভাণ্ডার কর্তৃপক্ষ। প্রধানমন্ত্রী শ্রী নরেন্দ্র মোদীর নেতৃত্বে আজ কেন্দ্রীয় মন্ত্রিসভার বৈঠকে এই কেন্দ্র স্থাপনে ভারতের অবদান সম্পর্কে সুনির্দিষ্ট বিষয়গুলি সম্পর্কে অনুমোদনের দায়িত্ব দেওয়া হয় কেন্দ্রীয় অর্থমন্ত্রীকে। প্রস্তাবিত এই কেন্দ্রটি গঠিত হলে সংশ্লিষ্ট অঞ্চলের সবক’টি সদস্য রাষ্ট্রের মধ্যে সহযোগিতা ও সমঝোতার বাতাবরণ আরও প্রসার লাভ করবে। দক্ষিণ এশিয়ার সদস্য রাষ্ট্রগুলির মধ্যে রয়েছে ভারত, বাংলাদেশ, ভুটান, মালদ্বীপ, নেপাল এবং শ্রীলঙ্কা। এর বাইরে অন্যান্য সদস্য দেশগুলিও পরবর্তী পর্যায়ে যোগ দিতে পারে এই কেন্দ্রটিতে। ভারতে রাষ্ট্রীয় পর্যায়ে দক্ষতা বৃদ্ধির বিষয়টিও বিশেষভাবে উৎসাহিত হবে কেন্দ্রটি স্থাপিত হলে। /